
				742

				AGINDUA, 2022ko otsailaren 2koa, Hezkuntzako sailburuarena, Hondarribiako (Gipuzkoa) CPEIPS «Ama Guadalupekoa» HLBHIP Haur, Lehen eta Bigarren Hezkuntzako ikastetxe pribatuaren baimena aldatzeko dena.

				Haur Hezkuntzako lehenengo zikloko unitate bat gehitzeko baimena eskatuz Hondarribiako (Gipuzkoa) CPEIPS «Ama Guadalupekoa» HLBHIP Haur, Lehen eta Bigarren Hezkuntzako ikastetxe pribatuaren erakunde titularraren ordezkariak hasarazi duen espedientea aztertu da.

				Espediente hori ezarritako prozeduraren arabera izapidetu da, indarreko arauek eskatzen dituzten agiriak erantsi zaizkio, eta arlo horretan eskumena duten erakundeek horri buruzko txostena eman dute.

				Arau hauek ikusi dira: apirilaren 3ko 332/1992 Errege Dekretua, Araubide orokorreko unibertsitateaz kanpoko irakaskuntzak eskaintzeko baimenak ikastetxe pribatuei emateari buruzkoa (apirilaren 9ko BOE); otsailaren 12ko 132/2010 Errege Dekretua, Haur Hezkuntzako bigarren zikloko, Lehen Hezkuntzako eta Bigarren Hezkuntzako irakaskuntzak ematen dituzten ikastetxeek bete behar dituzten gutxieneko baldintzak ezartzen dituena (martxoaren 12ko BOE); 215/2004 Dekretua, azaroaren 16koa, 0tik 3 urtera bitarteko umeentzako Haur Eskoletarako gutxieneko baldintzak ezartzen dituena (azaroaren 19ko BOE). eta gai horretan aplikatzekoak diren gainerako legeak. Horiek horrela, honako hau

				EBAZTEN DUT:

				1. artikulua.– Ondoren zehazten den ikastetxeari baimena ematen zaio Haur Hezkuntzako unitate bat gehitzeko 2022-2023 ikasturtetik aurrera:

				Kode-zenbakia: 012428 eta 20001495.

				Izen espezifikoa: «Ama Guadalupekoa».

				Titularra: Fundación Elikel.

				Helbidea: Bidasoa Etorbidea, 11.

				Udalerria: Hondarribia.

				Lurralde Historikoa: Gipuzkoa.

				 

				Baimena: Haur Hezkuntzako lehenengo zikloko unitate bat gehitzea.

				Ikastetxearen osaera:

				– Haur Hezkuntzako 1. zikloa: 4 unitate, honelako edukierakoak:

				– 2 unitate urtebetetik bi urtera bitarteko ikasleentzat, bakoitza 13 ikaspostuko edukierakoa.

				– 2 unitate bi urtetik hiru urtera bitarteko ikasleentzat; bakoitza 18 ikaspostuko edukierakoa.

				– Haur Hezkuntzako 2. zikloa: 6 unitate, 150 ikaspostuko edukierakoa.

				– Lehen Hezkuntza: 12 unitate, 300 ikaspostuko edukierakoa.

				– Derrigorrezko Bigarren Hezkuntza: 8 unitate, 240 ikaspostuko edukierakoa.

				– Batxilergoa: 4 unitate, 140 ikaspostuko edukierakoa.

				– Hezkuntza Berezia: 2 gela ireki.

				– Lanbide Heziketa:

				• Lanbide-arloa: Gizarte eta Kultura Zerbitzuak.

				– Gizarteratzeko goi mailako heziketa-zikloa. Edukiera: ziklo bat.

				• Lanbide-arloa: Osasungintza.

				– Ingurumen-osasuneko goi-mailako heziketa-zikloa. Edukiera: ziklo bat.

				2. artikulua.– Indarrean dagoen araudia betetzera behartuta dago ikastetxea, agindu honen bidez baimendutako unitateetako irakasleen titulazioari eta hizkuntza-eskakizunari dagokienez. Bestela, bidezkoa litzateke emandako baimena baliogabetzea.

				3. artikulua.– Ikastetxeak martxoaren 17ko 314/2006 Errege Dekretuaren bidez onartutako Eraikuntzako Kode Teknikoa bete beharko du, bai eta indarreko legeriak ezartzen dituen higiene-, osasun-, akustika-, bizigarritasun-, segurtasun- eta irisgarritasun-baldintzak ere. Ikastetxearen titularraren erantzukizuna izango da baldintza horiek betetzea.

				AZKEN XEDAPENETAKO LEHENENGOA

				Agindu honetan dagoen baimen-emateak ez du esan nahi hezkuntza-itunen araubidearen bitartez dirulaguntzarik lortuko denik.

				AZKEN XEDAPENETAKO BIGARRENA

				Agindu honen kontra, aukerako berraztertze-errekurtsoa aurkez dakioke Hezkuntzako sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusian, bi hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera.

				Vitoria-Gasteiz, 2022ko otsailaren 2a.

				Hezkuntzako sailburua,

				JOKIN BILDARRATZ SORRON.

